De første seismiske undersøgelser er i gang på Frederikshavnsvej i Hjørring, hvor Hjørring Varmeforsyning håber, at målingerne vil vise, at der er økonomisk grundlag for at udvinde geotermisk CO2-neutral varme fra undergrunden. Det vil betyde meget billigere fjernvarme, end der er i dag. Et geotermisk anlæg vil koste 225 millioner kroner. Håbet er, at man med anlægget vil kunne dække en tredjedel af Hjørrings varmeproduktion.

Referat:
Varmen kan blive rigtig billig i Hjørring i fremtiden, hvis det viser sig, at der kan laves et såkaldt geotermisk anlæg. Hjørring Varmeforsyning er i gang med de første undersøgelser.